|  |  |  |  |
| --- | --- | --- | --- |
| [[1]](#footnote-2)Atbildīgais  | finanšu ministrs |  | Dana Reizniece-Ozola |
|  |  |  |  (vārds, uzvārds) |
| Datums | 2019. gada 17. janvāris |
| Autors | Finanšu ministrija |  |
| SagatavotājsEiropas Savienības (ES) lietu koordinators | Finanšu tirgus politikas departamenta finanšu analītiķis Dainis StūrmanisFiskālās politikas departamenta Starptautisko ekonomisko un finanšu lietu nodaļas vecākais referents Jānis Rūmnieks. |
|  | (amats, vārds, uzvārds) |
| E-pasta adrese | Dainis.Sturmanis@fm.gov.lv;Janis.Rumnieks@fm.gov.lv; |  |
| Tālruņa numurs | 67083909; 67083884 |  |

#### Pozīcija Nr. 2

**Priekšlikums Eiropas Parlamenta un Padomes regulai, ar ko izveido programmu InvestEU**

*A proposal for a Regulation of the European Parliament and of the Council establishing the InvestEU programme*

(ES tiesību akta projekta nosaukums/izskatāmais jautājums (latviešu un angļu valodā))

|  |  |
| --- | --- |
| Stadija | **Ekonomisko un finanšu jautājumu Padomes (ECOFIN) 2019.gada 22.janvāra sanāksme** |
| Atsauces uz ES dokumentiem |
|  | 5152/19COM(2018) 439 final 2018/0229 (COD) *(regulas priekšlikums);* COM(2018) 439 final ANNEX 1 *(pielikums 1);* COM(2018) 439 final ANNEX 2 *(pielikums 2);* COM(2018) 439 final ANNEX 3 *(pielikums 3);* COM(2018) 439 final ANNEX 4 *(pielikums 4); 5152/19* |

|  |
| --- |
| **1. ES tiesību akta projekta/izskatāmā jautājuma īss apraksts** |
| **Pozīcija Nr.2 izstrādāta, ņemot vērā, ka 21.janvāra ECOFIN sanāksmē plānota politiskā debate par** **2018. gada 6. jūnija Eiropas Komisija (EK) priekšlikumu[[2]](#footnote-3) Eiropas Parlamenta un Padomes regulai, ar ko izveido programmu InvestEU ES daudzgadu finanšu shēmas 2021.-2027. gadam ietvaros. InvestEU mērķis piesaistīt valsts un privātā sektora ieguldījumus ES, tādējādi novēršot tirgus nepilnības un ieguldījumu nepietiekamību, kas kavē ES mērķu sasniegšanu attiecībā uz ilgtspējību, konkurētspēju un iekļaujošu izaugsmi.****Darbs Padomē pie Eiropas Komisijas regulas priekšlikuma InvestEU investīciju fonda izveidei notiek Finanšu padomnieku darba grupas sanāksmēs un tas tika apspriests arī ECOFIN ministru neformālajā sanāksmē Vīnē 2018.gada 8.septembrī. Kopumā dalībvalstis atbalsta ES finanšu instrumentu racionalizēšanu vienā programmā, pamatojoties uz Eiropas Stratēģisko investīciju fonda (EFSI) pozitīvo pieredzi, kā arī piekļuvi ES garantijai finanšu iestādēm (īstenošanas partneriem), kas nav EIB. Diskusiju rezultātā Austrijas prezidentūras laikā tika panākta vienošanās par Eiropas Komisijas un EIB sadarbību, nosakot 75% ES garantijas piešķiršanu EIB un 25% citiem īstenošanas partneriem, tādējādi nostiprinot EIB centrālo lomu un ekspertīzes izmantošanu. Tomēr ES garantijas pārvaldība un 25% garantijas daļas piešķiršana īstenošanas partneriem ir jautājumi, kuros tiek aicināts sniegt politiskās vadlīnijas, lai veiksmīgi turpinātu un noslēgtu darbu Padomē.** **ES garantijas pārvaldība**Eiropas Komisijas sākotnējā priekšlikumā InvestEU pārvaldības struktūra būtiski atšķiras no EFSI pārvaldības struktūras – tiek piedāvāts ieviest projektu komandu un padomnieku valdi (*Advisory Board*) divās konfigurācijās, kā arī atšķirībā no EFSI modeļa, InvestEU netiek ieviesta valde (*Steering Board*). Tādējādi vairums dalībvalstu uzskata, ka Komisijas ierosinātā pārvaldības struktūra ir pārāk sarežģīta un tiek ierosināts turpināt EFSI pārvaldības modeli, tai skaitā ieviešot:* Investīciju komiteju projektu izskatīšanai un ES garantijas apstiprināšanai, un sekretariātu kā kontaktpunktu projektu saņemšanai un pirmreizējai pārbaudei/apstrādei;
* Valdi (*Steering Board*) darbības stratēģijas un riska metodoloģijas vadlīniju izstrādei, projektu īstenošanas pārraudzībai un Investīciju komitejas locekļu iecelšanai; valdes locekļu darbības mandāts tiktu pielīdzināts ES daudzgadu budžeta termiņam;
* Padomnieku valdi (*Advisory Board*) vienā konfigurācijā, lai konsultētu par finanšu produktu dizainu, tirgus nepilnībām un informētu dalībvalstis par projektu īstenošanas gaitu.

**ES garantijas piešķiršana 25% apmērā īstenošanas partneriem, kas nav EIB**InvestEU programmas jauninājums, salīdzinājumā ar EFSI, ir tieša piekļuve ES garantijai īstenošanas partneriem, kas nav EIB grupa (tai skaitā nacionālajām attīstības finanšu institūcijām un starptautiskajām attīstības bankām). Tādējādi 25% no ES garantijas tiks rezervēti citiem īstenošanas partneriem, savukārt 75% EIB grupai. Šādas pieejas pamatojums ir veicināt projektu īstenošanu jomās, kas EFSI ietvarā ir identificētas kā vājākas vai nepiepildītas. Eiropas Komisijas priekšlikumā paredzēts, ka Eiropas Komisija, izvēloties īstenošanas partnerus, nodrošina, ka ir izpildīti vairāki kritēriji, tostarp ģeogrāfiskais līdzsvars un inovatīvu finanšu un riska risinājumu veicināšana, lai novērstu tirgus nepilnības un neoptimālas ieguldījumu situācijas. Tomēr, lai nodrošinātu, ka ES garantijas ieviešana ir līdzsvarota gan ģeogrāfiski, gan nozaru griezumā, gan arī projektu izmēra ziņā, kā arī tiek nodrošināta nacionālo attīstības finanšu institūciju līdzdalība, ir nepieciešams turpināt diskusiju par 25% no ES garantijas piešķiršanu. Lai gan Eiropas Komisijas priekšlikums paredz, ka ES garantija tiek piešķirta, balstoties uz pieprasījumu, šo pieeju varētu uzlabot, nosakot pamatprincipus projektu īstenošanai dalībvalstīs ar mazāk attīstītu finanšu sektoru. Tādējādi prezidentūra piedāvā ieviest pakāpenisku 25% garantijas piešķiršanu, lai nodrošinātu, ka tiešā piekļuve garantijai sniedz labumu plašam īstenošanas partneru lokam, veicina plašu ģeogrāfisko pārklājumu un nerada koncentrāciju. |
| Balsošanas kārtība. ES tiesību akta izdošanas/jautājuma izskatīšanas juridiskais pamatojums Kvalificēts balsu vairākums, saskaņā ar Līguma par Eiropas Savienības darbību 238. panta 3. punkta a) apakšpunktu. |
| **2. Situācija Latvijā**  |
| InvestEU programmas izveide ir balstīta Eiropas Stratēģisko investīciju fonda (EFSI) darbības pieredzē, kur kā EFSI īstenošanas partneris ir EIB. EFSI ietvaros kā EIB sadarbības partneris ir AS "Attīstības finanšu institūcija Altum" (ALTUM). ALTUM ir stratēģiski izvēlējies piesaistīt EFSI resursus Latvijas MVU atbalstam ar mērķi mazināt atkarību no ES fondiem un dažādot Latvijas tautsaimniecības atbalstam pieejamos finansējuma avotus, kā rezultātā uzņēmējiem papildu atbalsts ir pieejams caur ALTUM īstenotajiem finanšu instrumentiem uz labākiem nosacījumiem. ALTUM kā EIB nacionālais kontaktpunkts Latvijā konsultē projektu virzītājus un uzņēmējus par projektu sagatavošanu un iesniegšanu EIB EFSI ietvaros.Lielo projektu investīciju jomā Latvijā tiek novērtētas EFSI sniegtās priekšrocības un kopumā septiņi apjomīgi investīciju projekti par kopējo summu vairāk kā 830 miljonu EUR (pašu ieguldījums, EIB aizdevums, citi investīciju projekta atbalsta avoti) tiks īstenoti piesaistot EIB aizdevumus: * pieci projektu virzītāji ir parakstījuši aizdevuma līgumus ar EIB,
* divi projektu virzītāji ir saņēmuši EIB aizdevuma apstiprinājumu.

Aktuālie projekti EIB finansējuma piesaistei EFSI ietvaros:* BaltCap infrastruktūras platformas izveide – EIB  aizdevums 20 miljonu EUR apmērā apstiprināts ar mērķi finansēt infrastruktūras, transporta, zaļās enerģijas jomu;
* Izglītības joma: Latvijas Universitātes un EIB noslēgtais līgums par 30 miljonu aizdevumu Akadēmiskā centra celtniecībai;
* Būvniecības jomas atbalsta platformas: uzņēmumu grupas Ramirent Construction Equipment un Cramo Construction Equipment ir izveidojušas Baltijas, Polijas, Čehijas, Slovākijas, Zviedrijas, Dānijas valstu finansējuma fondus, kuriem piesaistīts EIB finansējums 50 miljoni EUR apmērā katram. Kopējais minēto fondu apmērs pārsniedz 160 miljonus EUR;
* Latvijas Valsts ceļi infrastruktūras projekts – “Ķekavas apvedceļa izbūve” – saņemts EIB aizdevuma apstiprinājums. Kopējā plānotā projekta vērtība ir 140-160 miljoni EUR;
* Izskatīšanas stadijā ir trīs investīciju projektu idejas, kuru kopējās projektu realizācijas izmaksas pārsniedz 100 miljoni EUR.

ALTUM vadībā, īstenojot EIB piedāvāto EFSI priekšrocību popularizēšanu un virzību Latvijā, ir organizēti izglītojoši semināri, diskusijas, tikšanās ar Latvijas uzņēmējiem, pašvaldību, ministriju pārstāvjiem. |
| **Ietekme uz budžetu** |
| Ietekme uz budžetu var rasties, ja Latvija nolems daļu no saviem dalītās pārvaldības līdzekļiem (t.i. strukturālie un kohēzijas fondi) iemaksāt InvestEU garantijas dalībvalsts nodalījumā un InvestEU garantētie projekti Latvijā ģenerēs zaudējumus, kas būs lielāki par iemaksāto summu. |
| **3. Latvijas Republikas pozīcija** |
| **InvestEU pārvaldība*** **Latvijai ir svarīgi**, lai InvestEU pārvaldības struktūra iekļautu EFSI darbības pozitīvo pieredzi un radītu īstenošanas partneriem nepieciešamos stimulus un atbildības, kas nepieciešams, lai sasniegtu InvestEU mērķus ātri un efektīvi.

**ES garantijas piešķiršana 25% apmērā īstenošanas partneriem, kas nav EIB*** **Latvijai ir svarīgi**, lai jaunais InvestEU fonds tiktu veidots ar tā pastiprinātu darbību mazajās ES dalībvalstīs ar lielākajām tirgus nepilnībām un lielāko investīciju nepietiekamību.
* **Latvija vēlas** redzēt izteiktu EIB, kā ES bankas lomu ES stratēģisko investīciju realizācijā, un Latvijai ir tikpat svarīgi, lai jaunā InvestEU investīciju fonda darbībā kā līdzvērtīgi partneri tiktu iesaistītas ES dalībvalstu nacionālās attīstības finanšu institūcijas, ar īpašām kompetencēm, zināšanām un pieredzi par vietējo tirgu.
* **Latvija uzskata**, ka, nodrošinot ģeogrāfisko un nozaru tvēruma un diversifikācijas līdzsvaru, jaunajam InvestEU ieguldījumu fondam būtu jānodrošina papildinātība, pamatojoties uz tirgus īpašībām, un fonds nav jāveido, balstoties indikatīvos sadalījuma mērķos.
* **Latvija uzskata,** ka, veidojot InvestEU un konsultāciju centru ir jāņem vērā investīciju piesaistei jau izveidotās veiksmīgās nacionālo attīstības finanšu institūciju sadarbības formas ar EIB.
* **Latvija uzskata,** ka, veidojot ietvaru ES dalībvalstu nacionālo attīstības finanšu institūciju iesaistei InvestEU darbībā, ir nepieciešams, lai laicīgi tiktu darīti zināmi visi nosacījumi šādai iesaistei, kā arī Eiropas Komisijai un EIB būtu proaktīvi jāsniedz atbalsts nacionālajām attīstības finanšu institūcijām, lai šos nosacījumus izpildītu līdz InvestEU fonda darbības sākumam.

**Turpmākais darbs pie InvestEU priekšlikuma*** **Latvijai ir svarīgi**, lai diskusija par InvestEU Regulas priekšlikumu notiktu iekļaujoši un padziļināti, lai nodrošinātu mazo dalībvalstu vajadzību īstenošanu un interešu aizstāvību, tai skaitā attiecībā uz ģeogrāfisko pārklājumu un projektu izmēru. Ņemot vērā nacionālo attīstības finanšu institūciju pieredzi un zināšanas par vietējo tirgu, tām kā InvestEU īstenošanas partneriem būtu jānodrošina iespēja piedāvāt atbilstošu finanšu produktu klāstu un ar ES garantijas palīdzību finansēt mazāka izmēra projektus, kuriem ir ietekme vietējā mērogā.
 |
| **Īpašas Latvijas Republikas intereses.** |
| - |
| **4. Citu ES dalībvalstu viedokļi** |
| Visas ES dalībvalstis atbalsta principu attiecībā uz priekšlikumā ietverto visu centralizēti pārvaldīto finanšu instrumentu apvienošanu un vienkāršošanu. Ungārijai, Īrijai, Grieķijai, Lietuvai, Rumānijai, Polijai, Latvijai ir svarīgs ģeogrāfiskais līdzsvars finansējamo projektu realizācijā.Nīderlande, Ungārija, Beļģija, Somija, Horvātija, Grieķija, Luksemburga, Igaunija, Lietuva, Polija, Dānija, Zviedrija, Somija bažījas par pārvaldības jautājumiem un to darboties spēju. Beļģija, Luksemburga, Slovākija, Spānija, Čehija, Itālija, Polija, Slovēnija norāda uz lielākas lomas formulēšanu EIB, lai sasniegtu InvestEU mērķus.Attiecībā uz Rumānijas prezidentvalsts aicinājumu raisīt diskusiju 21.janvāra ECOFIN sanāksmē par pārvaldību un ES garantijas 25% izmantošanu citiem sadarbības partneriem: Vācija, Francija, Beļģija, Spānija, Itālija, Somija, Dānija, Nīderlande, Latvija, Luksemburga un Zviedrija norāda uz nepieciešamību turpināt veiksmīgi uzsāktās tehniskās diskusijas Padomes darba grupas līmenī un diskutēt par jautājumiem, kas skar instrumenta pārvaldību, ģeogrāfisko līdzsvaru un ES garantijas 25% izmantošanas citiem sadarbības partneriem nosacījumus.Š.g. 15.janvārī vēstnieku sanāksmē COREPER2 Nīderlande, Francija un Īrija aicināja lielāku ES vēstnieku un COREPER iesaisti tehnisku jautājumu diskusijās un sagatavošanā ECOFIN ministru padomēm.  |
| **5. ES institūciju viedokļi** |
| Eiropas Komisija atbalsta nepieciešamību paātrināt procesu ņemot vērā gaidāmās Eiroparlamenta vēlēšanas. Eiropas Komisijai būtiski, ka pie pārvaldības jautājuma tiek saglabāts valdes līdzsvars gan dalībnieku skaita, gan balsstiesību ziņā. Uzskata, ka sekretariātam jābūt Eiropas Komisijas pārraudzībā. Attiecība uz 25% ES garantiju uzskata, ka jānodrošina plašāks ģeogrāfiskais pārklājums visas garantijas kontekstā, vienlaikus nodrošinot, ka instruments ir balstīts uz pieprasījumu.  |
| **6. Saskaņošana** |
| Pozīcija nosūtīta saskaņošanai Ārlietu ministrijai, Ekonomikas ministrijai, Tieslietu ministrijai un AS "Attīstības finanšu institūciju Altum". |
| **7. Saskaņošana ar Saeimas Eiropas lietu komisiju**  |
| 2019. gada 18. janvārī. |
| **8. Konsultācijas ar nevalstiskajām organizācijām un sociālajiem partneriem** |
| Latvijas Finanšu nozares asociācija, Biedrība "Latvijas Tirdzniecības un rūpniecības kamera", Latvijas Darba devēju konfederācija, Latvijas riska kapitāla asociācija. |
| Latvijas Republikas nacionālās pozīcijas arhīva numurs Ārlietu ministrijā |  |

|  |  |
| --- | --- |
| Finanšu ministre  |  D. Reizniece-Ozola |
|  |  |

Stūrmanis, 67083909

Dainis.Stūrmanis@fm.gov.lv

1. Deklasificēts saskaņā ar FM 21.12.2021. vēstuli Nr.13.7-13/12/6199 (reģ. Nr. 2021-DOC-3085) [↑](#footnote-ref-2)
2. COM(2018) 439 final 2018/0229 (COD) [↑](#footnote-ref-3)